stanford-oval/wikipedia huggingface dataset:
יהודה אולמן
השכלה ופעילות אקדמית > במסגרת הפקולטה לרפואה של הטכניון

אולמן הוא בעל מינוי של פרופסור מן המניין קליני בכירורגיה פלסטית, בפקולטה לרפואה ע"ש רפפורט של הטכניון.
אולמן מכהן בוועדת הקבלה ובצוות להערכת מועמדים לבית הספר לרפואה באמצעות מבחני מו"ר, החל מ-2002. אולמן פיתח גישה חדשה למבחנים בעל-פה לסיום ההתמחות בניתוחים פלסטיים. המיזם התחיל לאחר שלמד את השיטה המקבילה בארצות הברית, כשהוזמן להיות משקיף במהלך מבחני הרפואה שם.
פעילותו המחקרית של אולמן עוסקת פיתוח שיטות וחומרים חדשים להאצת ריפוי פצעים בכלל, וכוויות בפרט, מחלות אוטואימוניות של העור, מציאת שיטות שונות להעלאת כמות השומן השורדת אחר הזרקתו, שיטות חדשות לביצוע ניתוחים אסתטיים שונים וטיפולי אור באמצעות מכשור חדש, כולל לייזרים והבזקי אור, וכן עבודות מדעיות קליניות בשטח הרפואה האסתטית. מתוכם, שיטה ייחודית להרמה והגדלת חזה, וכן ניתוחי אוזניים בגישה זעיר פולשנית.
אולמן פרסם עם שניים מעמיתיו ספר שערך על טיפולים בהבזקי אור
כמו כן, היה שותף בכתיבה של מספר פרקים העוסקים בטיפולים בחולים אחר פציעות מורכבות בגפיים.
פעילות וחברות בוועדות וארגונים בישראל

בשנים 2009 ועד 2011 היה פרופ' אולמן יו"ר האיגוד הישראלי לכירורגיה פלסטית ואסתטית, ומשנת 2000 ועד 2015 שימש כחבר בוועדות הבחינה במקצוע, מהם 7 שנים כיו"ר ועדות הבחינה. בתפקידו זה ביצע התאמה של הבחינה בע"פ למתכונת הבחינה המקבילה הנהוגה בארצות הברית.
משמש כיו"ר ועד רופאי רמב"ם וסגן יו"ר ארגון רופאי המדינה.
בנוסף, פרופ' אולמן פועל בין היתר, בארגונים הבאים:
2002 - 2007 יו"ר ועדת הבחינות של האיגוד הישראלי לכירורגיה פלסטית ואסתטית
2004 - 2013 חבר ועד הרופאים, קמפוס בריאות רמב"ם, חיפה, ישראל
2008 - הנשיא הנבחר של האיגוד הישראלי לכירורגיה פלסטית ואסתטית.
2009-2011 נשיא האיגוד הישראלי לכירורגיה פלסטית ואסתטית (פעל להוספת הרפואה האסתטית לשם האיגוד).
2011 - ממייסדי ארגון רופאים מועסקים בבית החולים (ארבל)
2013 - היום - יושב ראש ועד הרופאים, קמפוס בריאות רמב"ם, חיפה, ישראל
2013 - התמודד על ראשות ההסתדרות הרפואית (הר"י)
2015 - היום - חבר מועצת המנהלים של ארגון הבריאות הבינלאומי, משפטים ואתיקה, אוניברסיטת חיפה.
2015 - 2019 - יו"ר ועדת הערר שלב א' ו-ב', של האיגוד הישראלי לכירורגיה פלסטית ואסתטית
2018 - היום: חבר נשיאות המועצה המדעית של ההסתדרות הרפואית בישראל.
חבר בוועדה המדעית המייעצת של חברת בונוס ביוגרופ.
חברות בארגונים מדעיים

ארגונים בינלאומיים
2002	International Society of Burn Injuries
2002 to present - American Society of Plastic Surgeons
2011 to present - International Society of Aesthetic Plastic Surgery
בישראל
1982 - היום - ההסתדרות הרפואית בישראל
1989 - היום - האיגוד הישראלי לכירורגיה פלסטית ואסתטית.
פרסים

1998	Hershel Rich Technion Innovation Award: Enhancement of Wound Healing by IL-8, Technion – Israel Institute of Technology, Haifa, Israel
1999	“Excellent Lecturer” Award given by students in the Rappaport Faculty of Medicine, Technion – Israel Institute of Technology, Haifa, Israel
2000	“Kaplan” Award for excellent paper, co-authored with Shoshani O. The role of refrigerator storage in preserving adipose tissue obtained by suction assisted lipectomy for repeated fat injection procedure. 27th Annual Meeting of the Israeli Society of Plastic Surgery, Tel Aviv, Israel, December 2000
2002 “Excellent Lecturer” Award given by the students in the Rappaport Faculty of Medicine, Technion – Israel Institute of Technology, Haifa, Israel
2002	General Director of the Ministry of Health Award for excellence in preparing the burn team for a disaster scenario
2003	First prize for poster, 30th Annual Conference of the Israeli Society of Plastic Surgery: Using the Ilizarov technique for the treatment of burns contractures of the knees, Tel Aviv, Israel, November 2003
2006	Excellent Paper Award given by the Dermatologic and Venereal Diseases Society: Using topical Insulin for the treatment of burns, on a guinea pigs model, co-authored with R. Kassem
2009 First prize for the paper: Enhancing the take of human fat graft in a nude mice model using erythropoietin, co-authored with O. Fishlzon, at the national meeting; also “Best of Europe” session in Aachen, Germany, May 2010
2016 First prize for recognizing innovation and excellence in research and practice: awards given by the Journal of Wound Care (JWC), London, England, March 2016.
2019 "Best Middle East Paper" Award in Plastic and Reconstructive Surgery. “Plastic Surgery Faces the Web: Analysis of the Popular Social Media for Plastic Surgeons.” PRS Global Open, San Diego, USA, June 2019.
פרסומים נבחרים

פרופ' אולמן חתום על מעל 120 מחקרים מקוריים, הן במדעי היסוד והן בנושאים הקליניים, וכתב 9 פרקים בספרים.
להלן מבחר מפרסומיו העיקריים:
Basic Research
Ullmann Y, Levi Y, Ben-Izhak O, Har-Shai Y, Peled IJ. The surgical anatomy of the fat in the upper eyelid medial compartment. Plast Reconstr Surg 1997; 99:658-661.
Ullmann Y, Shoshani O, Fodor L, Ramon Y, Carmi N, Shupak A, Lincoln R, Gilhar A. Long-term fat preservation. J Drugs Dermatol 2004; 3(3):56-59.
Ullmann Y, Shoshani O, Fodor A, Ramon Y, Carmi N, Eldor L, Gilhar A. Searching for the favorable donor site for fat injection: In vivo study using the nude mice model. Dermatol Surg 2004; 31:1304-1307.
Ramon Y, Shoshani O, Peled IJ, Gilhar A, Carmi N, Fodor I, Risin Y, Ullmann Y. Enhancing the take of injected adipose tissue by a simple method for concentrating fat cells. Plast Reconstr Surg 2005; 115:197-201.
Clinical Research
Ullmann Y, Fodor L, Schwarzberg I, Carmi N, Ullmann A, Ramon Y. The sound of music in the operating room. Injury 2006; 19.
Ullmann Y, Borenstein Y, Duek O. Applying the “Lejour” Technique for Augmentation Mastopexy. Advances in plastic and reconstructive surgery (APRS) 2016 Dec; 1(1).
Ben Naftali Y, Duek O, Rafaeli S, Ullmann Y. Plastic surgery faces the web: analysis of the popular social media for plastic surgeons. PRS Global. 2018 Dec.
הערות שוליים

1 2 3  פרופ' יהודה אולמן, באתר רמב"ם - הקריה הרפואית לבריאות האדם
1 2  פרופ' יהודה אולמן הועלה לדרגת פרופסור מן המניין קליני בפקולטה בטכניון, באתר החברה לאיכות ברפואה, 18.04.2019
↑  דף רופא של יהודה אולמן, באתר doctors
דף רופא של יהודה אולמן, באתר BEOK
דף רופא של יהודה אולמן, באתר דוקטורים
↑  דף רופא של יהודה אולמן, באתר שירותי בריאות כללית
↑  (Eastern Virginia Medical School)
↑  חדש: מרפאה לכירוגיה אסתטית ברמב"ם, באתר TIP, 8 בפברואר 2002
↑  ‏Aesthetic Applications of Intense Pulsed Light.
↑  אר"מ
↑  מור שמעוני‏, הרופאים בוחרים: שעון הנוכחות יפיל את אידלמן?, באתר וואלה, 28 באפריל 2014
↑  ירון קלנר, מלחמות הרופאים: מי יעמוד בראש הר"י לאחר הבחירות?, באתר ynet, 26 בפברואר 2014
↑  נשיאות המועצה המדעית, באתר ההסתדרות הרפואית בישראל
↑  רשימת פרסומים של פרופ' יהודה אולמן, באתר pubmed
| --- | --- |
בקרת זהויות :  NLI: 987007359219605171  LCCN: n2011184421  VIAF: 186968345   WorldCat (עם VIAF): 186968345
קופת העיר בני ברק

| --- | --- |

 מדינה:  ישראל 
 מטה הארגון:  בני ברק 
 תקופת הפעילות:  2000–הווה (כ־25 שנים) 
 www.kupat.org.il
 
קופות צדקה של קופת העיר וחסדי נעמי משמשמות לאיסוף מוצרי מזון וכסף.
קופת העיר בני ברק (בקיצור: קופת העיר) הוא ארגון צדקה חרדי-ישראלי המיועד בעיקר עבור נזקקי העיר בני ברק.
קופת הצדקה נוסדה בשנת 2000 במטרה לסייע לעניי העיר בני ברק. הארגון זוכה לתמיכתם של רבני העיר, ובמיוחד הרב חיים קנייבסקי. מ-2006 הארגון התרחב והוא פעיל ומסייע לקופות אזוריות בכל הארץ, אם כי תחום הפעילות המרכזית שלו הוא העיר בני ברק.
היקף ההכנסות של הקופה בשנת 2021 עמד על 228.8 מיליון ש"ח, והיקף התמיכות וההוצאות על 176.5 מיליון ש"ח. הוצאות פרסום ומשרד ע"ס 14 מיליון ש"ח והוצאות שכר ע"ס 5.6 מיליון ש"ח.
פעילות ההתרמה

קופת העיר עורכת מגביות במהלך השנה על פי המועדים: בתקופת חגי תשרי הם עורכים פדיון כפרות, בתקופת פורים – מתנות לאביונים, לפני פסח – קמחא דפסחא, ועוד. מלבד זאת הקופה מקיימת מגביות חד-פעמיות להקמת קרנות למקרים מיוחדים. כמו כן עורך הארגון תפילות עבור התורמים במקומות קדושים כמו הכותל המערבי וקבר רחל. הארגון עורך מגביות התרמה אף בקהילות היהודיות בחו"ל. בשנת תשס"ט הציעה הקופה שירות מיוחד, תמורת 350 ש"ח ניתן היה להפנות שאלה לאחד מרשימת הרבנים תומכי הקופה ולקבל תשובה בתוך יומיים.
במהלך השנה עורכת הקופה מספר פעמים כינוסים של עשרות רבנים, בהם חברי מועצות גדולי התורה, ראשי ישיבות ואדמו"רים שמתפללים עבור התורמים לקופה. כינוסים אלו נערכו בבתיהם של הרב שטיינמן או הרב קנייבסקי לסירוגין.
בשנת 2020 פרסמה התוכנית אולפן שישי בערוץ קשת 12 תחקיר שבו נאמר שאנשי קופת העיר מציעים לתורמים קמע שמגן על המחזיק בו מפני מחלת הקורונה.
פעילות וולונטרית

הקופה תומכת במשפחות במצוקה בתמיכה חודשית קבועה שמגיעה על פי פרסומי הקופה ל-7 מיליון שקל בחודש. כמו כן מפעילה הקופה אגפים של נישואי יתומים, תמיכה באלמנות ועוד. הקופה מחלקת חבילות עם מוצרי מזון בסיסיים בערבי חגים, ומטפלת במשפחות במצוקה ובהכוונתן להתנהלות כלכלית נכונה ולתעסוקה בעת הצורך. מלבד זאת קופת העיר עוסקת בפעילות וולנטרית לכלל הציבור. בערב סוכות מוכרת ארבעה מינים ומוצרי סוכות במחירים מוזלים בריכוזים החרדיים בארץ. בשנת 2004 בעת שעלה חשש כי הפיאות הנוכריות ששערן מיובא מהודו יש בהן בעיה על פי הלכה, ייבאה קופת העיר פיאות סינתטיות מחו"ל ומכרה אותן במחיר מוזל לכלל הציבור.
תוכנית ערבים

במטרה למנוע את עוגמת הנפש הכרוכה בחשיפה לציבור במגביות הנערכות בעקבות פטירת אחד מהורי המשפחה, השיק הארגון בשנת 2008 תוכנית בשם "עֲרֵבִים" (על שם מאמר חז"ל כל ישראל ערבים זה לזה), במקביל לתוכנית דומה של "ועד הרבנים לענייני צדקה". תוכנית זו היא מעין ביטוח חיים חברתי, שבמסגרתו כל שותף שמת זכאית משפחתו לגבייה כללית מכל חברי הקרן לאיסוף סכום של 50,000$ (בהמשך נקבע שער הדולר בתוכנית ל-4₪) לכל ילד שהשאיר אחריו. כאשר מת אחד מבני הזוג הרשומים מתבצעת העברה בנקאית אוטומטית מכל החברים בסכום זה, הכספים מועברים לחשבון נאמנות והם משוחררים ליתומים בעת נישואיהם. על פי פרסומי הקופה חברים כבר בתוכנית 32 אלף משפחות, ועל כן סכום הגבייה ליתום הוא 6.3 ש"ח.
נכסים והשקעות

הערכת שווי הנכסים של קופת העיר ושל ערבים, שהם כספי הקרנות שנאספים עבור היתומים ונמסרים להם בעת נישואיהם, עומדת על כ־110 מיליון ש"ח. בקיץ 2016 פורסם כי הקופה השקיעה כ־60 מיליון ש"ח מנכסים אלו בקרן הריט 'מגוריט', קרן המשקיעה בנדל"ן באמצעות רכישת נכסים למגורים בהיקף רב, והשכרתם, ומאפשרת השקעות נדל"ן דרך הבורסה.
בנובמבר 2017 העריכו כלכלנים כי הקופה צפויה להפסד של עשרות מיליוני ש"ח לאחר פרישת שניים מבכירי קרן ההשקעות וירידה של כ-30% בערך החברה, אולם לאחר מספר חודשים נוספים של פעילות, הקרן חזרה אל שווי השוק שלה בעת ההנפקה.
הערות שוליים

↑  דו"ח מילולי 2012 אתר גיידסטאר
↑  קופת העיר שע"י ועדת הצדקה ע"ר באתר גיידסטאר
↑  יוסי כץ, רוצה לשאול את גדולי הדור? תשלם!, באתר בחדרי חרדים
↑  בבית הגראי״ל: גדולי ישראל התאספו לתפילה, באתר JDN
↑  אפרת לכטר, ‏בשמו של הרב קנייבסקי: כך גורמים לאנשים לשלם בתמורה להגנה מקורונה, באתר ‏מאקו‏, 17 באפריל 2020
↑  ברוך ברגמן, קופת העיר בני ברק תמכור ד' מינים בירושלים באתר כל הזמן
↑   ערן אזרן, לראשונה בישראל: השקעה בדירות - דרך הבורסה, באתר TheMarker‏, 31 באוגוסט 2016
ניר טל, אלי שמעוני ושחר אילן, קרן הנדל"ן ששמה את המנהלים שלה לפני המשקיעים, באתר כלכליסט, 18 בספטמבר 2016
↑   ערן אזרן, "המשקיעים החרדים שמו 100 מיליון שקל והפסידו עשרות מיליונים. הם אכלו את הראש למייסד", באתר TheMarker‏, 12 בנובמבר 2017
↑  לאחר פתיחה צולעת: מניית קרן מגוריט חוזרת למחיר ההנפקה, באתר גלובס, 31 ביולי 2018
| --- | --- |
בקרת זהויות :  NLI: 987007309407805171  LCCN: no2010189843   WorldCat (עם LCCN): no2010-189843
שארלוט קורדה

| --- | --- |

 לידה:  27 ביולי 1768 Ligneries, צרפת 
 הוצאה להורג:  17 ביולי 1793 (בגיל 24) כיכר הקונקורד, צרפת 
 שם לידה:  Marie-Anne Charlotte de Corday 
 מדינה:  צרפת 
 מקום קבורה:  בית הקברות מדלן 
 השקפה דתית:  נצרות קתולית 
 חתימה:   
 
שארלוט קורדה, בציור של פול-ז'אק-אמה בודרי משנת 1860.
שארלוט קוֹרְדֶה (בצרפתית: Charlotte Corday; ‏27 ביולי 1768 – 17 ביולי 1793) הייתה מתנקשת ז'ירונדינית (סיעת מרכז ליברלית).
שארלוט קורדה דקרה למוות את ז'אן-פול מארה, מנהיג יעקוביני, ב־13 ביולי 1793, במהלך המהפכה הצרפתית. רצח שעורר הדים רבים והוצג בספרות ובאמנות של התקופה כאירוע בעל משמעות רבה למהפכה הצרפתית.
שארלוט הגיעה לפריז מתוך כוונתה לרצוח את מארה, בתחילה באופן פומבי על מנת להפוך את רציחתו לאזהרה כלפי המהפכניים, אולם גילתה כי לא תוכל לרצחו אלא אם תגיע אליו לביתו – בעקבות מחלת עור כרונית בה חלה מארה, הוא מיעט ביציאותיו מן הבית ובילה את רוב זמנו בבית, בחדר האמבטיה, כאשר הוא שוהה באמבט רפואי רוב היום והפך אותו לחדר עבודתו.
שארלוט הגיעה לדירתו באמתלה כי ברשותה מידע רב חשיבות עבורו. היא הגיעה פעמיים במהלך אותו היום, בביקורה הראשון היא נדחתה על ידי אשתו של מארה, שלא הסכימה להכניסה, אך בביקורה השני בהמשך היום, מארה אישר לה להיכנס על אף מחאותיה של אשתו. שארלוט נכנסה לחדר עבודתו, האמבטיה בה שהה ושוחחה עמו כרבע שעה, כאשר היא מספקת לו מידע מודיעני רלוונטי לעבודתו. לאחר השיחה קצרה בין השניים, היא הוציאה סכין שהביאה עמה ודקרה את מארה בחזהו. מארה מת במקום.
המניעים לרצח

מניעיה של שארלוט לרצח היו פוליטיים, בגין דעותיו המהפכניות הרדיקליות של מארה, שקרא לרצוח את כל המתנגדים למהפכה ובתוכם את כל משפחת המלוכה. נטען כי שארלוט השתייכה לענף עני של משפחת המלוכה, שאחיה נמלט יחד עם קרובי המשפחה המלכותית וכי היא ביקשה לנקום את מותם של חבריה.
המשפט והוצאתה להורג

במשפטה, טענה שארלוט כי היא ביצעה את הרצח לבדה וכי "הרגתי אדם אחד כדי להציל 100,000".
היא נתפסה ונשפטה להוצאה להורג בגיליוטינה כעבור ארבעה ימים, באשמת הרצח. היא הוצאה להורג ב־17 ביולי 1793. בחריגה חדה מהנימוס המקובל, אחד מעוזרי התליין הרים את ראשה הערוף וסטר לו, על כך נאסר לשלושה חודשים.
השלכות הרצח

רציחתו של מארה עוררה תגובות נזעמות בקרב היעקובינים והביאה להוצאתה להורג של מארי אנטואנט, ולטבח באויביהם המלוכניים והז'ירונדינים כאחד.
ההתנקשות לא עצרה את היעקובינים או את ההוצאות להורג הפומביות הרבות באותה התקופה. מארה הפך למרטיר של המהפכה, ופסלים בדמותו החליפו צלבים ופסלים דתיים שהפכו ללא מקובלים תחת השלטון המהפכני החדש. עמדותיהם האנטי-נשיות של רבים ממנהיגי המהפכה הוחרפו בעקבות ההתנקשות, והמהפכנים הפנו את זעמם נגד מארי אנטואנט, מלכת צרפת ואלמנתו הכלואה של המלך לואי ה-16.
רצח מארה הפך לאירוע מכונן בתולדות המהפכה הצרפתית, מארה הפך לסמל המהפכה והמרטיר הראשון שלה ותואר רבות בספרות ובאמנות של התקופה. אחד מהיצירות הידועות ביותר בנושא היא יצירתו של הצייר הנאו־קלאסי ז'אק-לואי דויד, "מות מארה" (בצרפתית: La Mort de Marat), המהווה את אחד מהדימויים המזוהים ביותר עם המהפכה הצרפתית.
"מות מארה" (1793) מאת ז'אק-לואי דויד (1748–1825). בתמונה מארה לאחר דקירתו, עיניו עצומות וידו מחזיקה בנוצה הנוגעת ברצפה. בידו השנייה המכתב שכתבה לו שרלוט לפני רציחתו.
קלרה בראון

| --- | --- |

 לידה:  1803? פרדריקסבורג, ארצות הברית 
 פטירה:  1885 (בגיל 82 בערך) 
 מדינה:  ארצות הברית 
 ידועה בשל:  סיוע לעבדים משוחררים להתיישב במערב ארצות הברית
 פרסים והוקרה:  היכל התהילה של נשות קולורדו (1989)  היכל התהילה ומוזיאון הבוקרת הלאומי 
 
קלרה בראון (באנגלית: Clara Brown; בסביבות 1 בינואר 1800 – 23 באוקטובר 1885) הייתה מנהיגה קהילתית, אשר לאחר ששוחררה מעבדות בווירג'יניה, סייעה להתיישבות של עבדים משוחררים במהלך תקופת הבהלה לזהב בקולורדו.
תחילת דרכה

קלרה נולדה לעבדות בסמוך לאינדפנדנס, מיזורי בסביבות 1 בינואר 1800. בגיל צעיר קלרה ואמה נמכרו לאמברוז סמית', מגדל טבק מווירג'יניה, ועבדו בשדותיו. היא אז עברה עם משפחת סמית' לקנטקי.
קלרה נישאה לעבד בשם ריצ'רד בגיל 18. היו להם ארבעה ילדים: ריצ'רד, מרגרט, פאולינה אן ואלייזה ג'יין, תאומות. פאולינה אן טבעה בגיל 8. ב-1835, כשנפטר סמית', קלרה ומשפחתה נמכרו במכירה פומבית, כל אחד נמכר בנפרד ונשלח למקום שונה, ומרוחק. קלרה נמכרה לבעל מטע מקנטאקי, ג'ורג' בראון.
חירות

בגיל 56 זכתה קלרה בראון בחירותה, על פי הוראות צוואתו של ג'ורג' בראון. היא עזבה את מדינת קנטקי מיד עם קבלת התעודות.
בראון נשכרה כמשרתת וטבחית על ידי משפחה שיצאה מערבה מנקודת המוצא בלוונוורת, בטריטוריית קנזס. משם בראון היה נשכרה על ידי קולונל בנג'מין ודסוורת, באפריל 1859, כדי לבשל עבור 26 גברים בקרון הרכבת. היה זה מסע חם ומפרך בן שמונה שבועות לדנבר, קולורדו, שנעשה אף יותר קשה עבור בראון בשל תלונותיו של אחד הגברים מהדרום על כך שנוסעת עמם אישה שחורה. בראון נחשבת לאישה השחורה הראשונה בבהלת הזהב של קולורדו.
באזור דנוור, בראון התיישבה באורריה הסמוכה, שם עבדה במאפייה. היא הייתה אחת החברים המייסדים של בית ספר של יום ראשון הבלתי-מקושר דתית בעיר, דרך קשריה עם שני אנשי דת מתודיסטים. בשל מספר הכורים הגדל, בראון הקימה את המכבסה הראשונה במחוז גילפין, במה שלימים היה לסנטרל סיטי, קולורדו. היא גם עבדה בתור מיילדת, טבחית ומטפלת. הכנסתה של בראון גדלה באופן משמעותי כאשר היא הרחיבה את עסקי הכביסה, לאחר שהכניסה שותף לעסק. היא השקיעה את רווחיה במכרות, ובתוך מספר שנים חסכה סכום גדול והייתה הבעלים של 16 מגרשים בדנוור, 7 בתים בסנטרל סיטי, ונכסים ומכרות בסלע, ג'ורג'טאון, ואיידהו ספרינגס.
בראון נתנה בנדיבות למען קהילתה. היא אירחה מפגשי התפילות הראשונים של הכנסייה המתודיסטית בביתה, וסייעה לאנשים נזקקים, בין אם היו אלה תושבים אירו-אמריקאים חדשים או ילידים אמריקאים. היא כונתה באהבה "דודה קלרה," וביתה היה ל"בית חולים, בית, ומקלט עבור החולים והעניים." הכנסייה הקתולית וכן הכנסייה הפרוטסטנטית הראשונות בהרי הרוקי נבנו בחלקם באמצעות תרומות של בראון.
החיפוש אחר משפחתה והסיוע לעבדים לשעבר

בראון שלחה מכתבים כדי לאתר את המשפחה שלה, בסיוע של חברים שידעו לכתוב. בראון שמעה כי בעלה ריצ'רד ובתה מרגרט נפטרו, ושבנה ריצרד נעלם ללא עקבות, אבל היא נשבעה להמשיך בחיפושה אחר בתה אלייזה ג'יין. עם סוף מלחמת האזרחים, היא מכרה את נכסיה על מנת לחזור לקנטאקי. היא לא מצאה את אלייזה ג'יין, אבל היא עזרה ל-16 (או 26) קרובי משפחה ואחרים, כולם עבדים לשעבר, לנסוע לקולורדו, וכשהגיעו לשם, עזרה להם למצוא עבודה ומגורים. בראון גם נסעה לקנזס ב-1879, כדי לעזור לעבדים לשעבר "לבנות קהילה ולעבוד את האדמה." בגיל שמונים, כבר התרוקנו חשבונותיה של בראון, בשל הכסף שתרמה, מאמציה לאיתור משפחתה, וכן גם מרמה שנהגו בה סוכני נדל"ן מושחתים.
בראון עברה לדנוור, כשלא יכלה עוד לחיות בגובה הרב שבהרים מבחינה בריאותית, והתגוררה בבית של חברה. אחרי שנים של כתיבת מכתבים, בראון שמעה שבתה אלייזה ג'יין בחיים, ומתגוררת בקאונסיל בלאפס, איווה, היא נסעתה לשם, והיא בת 82, כדי לפגוש אותה. העיתון של קאונסיל בלאפס דווח על ביקורה ב-4 במרץ 1882 ובו נכתב כי בראון היא "עדיין חזקה, נמרצת, גבוהה, שערה עבה עם פסים אפורים, פניה טובי לב". בראון חזרה דנוור עם הנכדה שלה לאחר ביקור ממושך, ומאוחר יותר באה לבקר אותה בתה אלייזה ג'יין, שנשארה עד מות אמה.
בשל תפקידה החלוצי בהיסטוריה של קולורדו, היא נבחרה כחברה באגודת חלוצי קולורדו ורואיינה על ידי עיתון "הדנוור טריביון" ב-26 ביוני 1885.
מותה ומורשתה

קלרה בראון נפטרה בדנוור ב-23 באוקטובר 1885 ונקברה בבית העלמין ריברסייד. ללווייתה הגיעו נכבדים רבים ממדינת קולורדו, כולל ראש העיר דנוור ג'ון לונג רולט והמושל ג'יימס בנטון גרנט. בבית האופרה של סנטרל סיטי, ייסדו מושב זיכרון על שמה.
היא הוכנסה להיכל התהילה לנשים של קולורדו.
לחייה הוקדשה אופרה שנכתבה על פי לברית של ויליאם לוס והועלתה על בימת האופרה בקולורדו בשנת 2003.
הערות שוליים

↑  Clara Brown Biography, A&E Network.
↑  Clara Brown, Biography (ארכיון)
↑  “Aunt” Clara Brown, Colorado Historical Society
↑  Brown, Clara (1803–1885), BlackPast.org
↑  Clara Brown, Find a Grave
↑  Clara Brown, Colorado Women's Hall of Fame
| --- | --- |
בקרת זהויות :  GND: 128463813  ISNI: 0000 0000 3709 243X  LCCN: n98044447  SNAC: w68p600g  VIAF: 1065373   WorldCat (עם VIAF): 1065373 
שיירה
דנוור, קולורדו ב-1859.
פרט מתוך צילום סטראוסקופ: סנטרל סיטי, טריטוריית קולורדו
בית האופרה בסנטרל סיטי. מושב בו מנציח את קלרה בראון
פנורמה של דנוור, קולורדו, 1898
רשת רפאים

צב ים שהסתבך ברשת רפאים
רשת רפאים היא רשת דיג, שהושארה או נשכחה באוקיינוס על ידי דייגים. היא יכולה להיסחף בים הפתוח או להסתבך בשונית. רשתות רפאים לוכדות והורגות דגים, צבי ים, דולפינים, עופות ים ויצורים ימיים נוספים. פועלות כפי שתוכננו, הרשתות מגבילות תנועה, וגורמות רעב, פצעים, זיהומים, חנק ליצורים שצריכים לעלות על פני המים כדי לנשום - ולבסוף מוות. רשתות פלסטיק יכולות לשרוד מאות שנים לפני שיתפרקו, ובמהלכן יהרגו עוד ועוד בעלי חיים. מעריכים כי 640 אלף טון רשתות פלסטיק מושלכות לאוקיינוסים בכל שנה.
תיאור

בסערות קשות דייגים נאלצים לעיתים לנטוש ציוד יקר, אך רוב רשתות-הרפאים מושלכות לא בשעת חירום, אלא מטעמי נוחות וחיסכון בזמן וכסף. דייגים משליכים לעיתים קרובות רשתות בלויות לים כי זו הדרך הקלה ביותר להיפטר מהן.
רבות מרשתות הרפאים הן רשתות עמידה הנפרשות לאורך מאות מטרים בים כקיר אנכי, מוחזקות על ידי שורת מצופים. כשהדייגים לא אוספים רשת כזו, מתחילים להצטבר בה עוד ועוד בעלי חיים גוססים ומתים, עד שמשקלם גורם לרשת לשקוע. בעומק הים, היצורים הלכודים מתפרקים ונאכלים, עד שהרשת מתרוקנת וחוזרת לצוף וללכוד שוב יצורים ימיים, וכן הלאה. בהתחשב באיכות הגבוהה של חבלים סינתטיים כיום, המחזור הקטלני עלול להימשך זמן רב.
הבעיה אינה רק הרשתות אלא ציוד דיג נטוש בכלל. מלכודות רפאים של סרטנים מהוות אף הן בעיה רצינית.
השפעה סביבתית

חברות הדיג הגדולות בעולם גורמות למותם המיותר של למעלה מ-100,000 לווייתנים, דולפינים, כלבי ים, צבי-ים ועופות-ים מדי שנה באמצעות ציוד דיג שמושלך למים - כך מעריך דו"ח משנת 2018 של הארגון "הגנה עולמית לבעלי חיים" (World Animal Protection). הדו"ח מזהיר שציוד דיג משומש מחסל – הרחק מהעין ומתשומת-הלב הציבורית – את החיים בים. "רשתות רפאים הופכות לבעיה שעלולה לרוקן את האוקיינוסים מדגים", מזהיר הדו"ח. לפי מחקר מ-2013, מספר עופות המים שמתים ברשתות דיג עולה על 400 אלף בשנה.
בדיג מים עמוקים בצפון מזרח האוקיינוס האטלנטי, למשל, אובדות ומושלכות מדי שנה 25,000 רשתות. אפילו באזורים קטנים ומוגנים יחסית, כמות ציוד הרפאים הנוספת לים מדי שנה יכולה להיות עצומה. כך למשל, בשמורה הימית הלאומית של פלורידה אובדות מדי שנה 18% ממלכודות הסרטנים שמוצבות - שהן כ-90 אלף מלכודות. ההשלכות, על פי הדו"ח, הן משמעותיות והרסניות:
עד 30% מהירידה בהיקף הדגה במינים מסוימים נובעת מ"ההרג השקט" של רשתות הרפאים.
ציוד דיג נטוש הורג פי 4 יותר בעלי חיים מכל יתר סוגי הפסולת הימית ביחד.
הדו"ח החדש ניתח את מדיניות ניהול ציוד הדיג של 15 חברות הדיג הגדולות בעולם. הוא מצא כי אף אחת מהחברות לא נוקטת "טיפול אחראי" בציוד הדיג שלה. "זה אסון מתמשך שגורם סבל עצום, אבל כמעט אף אחד לא מדבר על זה", אומרים בארגון שערך את הדו"ח, "אם זה היה קורה על הקרקע – כבר הייתה מהומה. אבל זה תמיד מחוץ לטווח ראייה".
מחקר מקיף עליו מתבסס הדו"ח ניסה להעריך את מקורות הפלסטיק בימים ובאוקיינוסים, ומצא כי כ-70% מהפלסטיק הצף בים (בגודל נראה לעין) מקורו בציוד דיג נטוש (בעיקר רשתות ומצופי דיג, ר' טבלה S3).
מעריכים שכ-46% משטח הפסולת של האוקיינוס השקט, שדה הפלסטיק הגדול בעולם, מורכב מציוד דיג נטוש.
הערות שוליים

↑  Michelle Esteban, Tracking Down Ghost Nets, http://www.eurocbc.org, ‏June 20, 2002
↑  'Ghost fishing' killing seabirds, http://news.bbc.co.uk, ‏28 June 2007
1 2  Hannah Gould, Hidden problem of 'ghost gear': the abandoned fishing nets clogging up oceans, https://www.theguardian.com, ‏10 September 2015
↑  World Animal Protection, Ghosts beneath the waves (ארכיון)
↑  Ramūnas Žydelisa, Cleo Smallb, Gemma Frenchb, The incidental catch of seabirds in gillnet fisheries: A global review, Science Direct
↑  Jane Dalton, Seafood giants 'let thousands of whales, dolphins and seals die in agony each year from discarded fishing equipment', https://www.independent.co.uk, ‏8 March 2018
↑  Marcus Eriksen, Laurent C. M. Lebreton, Henry S. Carson, Martin Thiel, Charles J. Moore, Jose C. Borerro, Francois Galgani, Peter G. Ryan, Julia Reisser, Plastic Pollution in the World's Oceans: More than 5 Trillion Plastic Pieces Weighing over 250,000 Tons Afloat at Sea, PLoS, עמ' טבלה S3
↑  L. Lebreton, B. Slat, F. Ferrari, B. Sainte-Rose, Evidence that the Great Pacific Garbage Patch is rapidly accumulating plastic, Scientific Reports 8, 2018-03-22 doi: 10.1038/s41598-018-22939-w
סנונית הרפתות

| סנונית הרפתות |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
משפחה:: סנוניתיים
סוג:: סנונית
מין:: סנונית הרפתות
שם מדעי
 Hirundo rustica ‏ליניאוס, 1758
תחום תפוצה
 ירוק: תפוצה כלל-שנתית;  צהוב: אזור רבייה; כחול: אזורים שאינם אזורי רבייה

סנונית הרפתות (שם מדעי: Hirundo rustica) היא המין הנפוץ ביותר במשפחת הסנוניתיים.
מאפיינים

סנונית הרפתות היא ציפור שיר קטנה. צידו העליון של גופה כחול כהה בוהק, הצד התחתון בהיר, צידו התחתון של הראש אדום-חום, רגליה קצרות, הזנב ארוך ומתפצל בקצהו בצורה דמוית-מזלג, והכנפיים מחודדות וארוכות אף הן. אורכה של סנונית הרפתות 16–21 ס"מ, מתוכם 2–6 ס"מ הן נוצות הזנב. מוטת כנפיה 32–35 ס"מ, ומשקלה 16–22 גרם.
סנונית הרפתות היא מעופפת מעולה: היא יכולה לשהות זמן רב באוויר, והיא אף תופסת חרקים ושותה מים תוך כדי תעופה. תזונתה של סנונית הרפתות מורכבת מחרקים מעופפים. הפרט המזוהה המבוגר ביותר שנמצא בטבע היה בן קרוב ל-16 שנים.
תפוצה

סנונית הרפתות מצויה ביבשות אירופה, אסיה, אפריקה ואמריקה. קיימים שישה תת-מינים מובחנים של סנונית הרפתות, שמתרבים לרוחב חצי הכדור הצפוני. ארבעה מתת-המינים הם נודדים מובהקים, ואזורי החריפה שלהם מכסים את מרבית חצי הכדור הדרומי, החל ממרכז ארגנטינה, ופרובינציית הכף שבדרום אפריקה בדרום, ועד דרום-מזרח אסיה והודו בצפון. הנדידה מתבצעת בלהקות.
סנונית הרפתות אינה בסכנת הכחדה, וגודל האוכלוסייה העולמית מוערך בכמה מאות מיליונים. עם זאת האוכלוסייה העולמית נמצאת בירידה יציבה עקב פגיעה ישירה ועקיפה בבתי גידול, שינוי האקלים וכן פגיעה ישירה בציפורים ובקיניהן.
בישראל יש אוכלוסייה יציבה (כלומר נמצאת בארץ כל השנה) מתת-המין H. r. transitiva, וגם אוכלוסייה חולפת מתת-המין H. r. rustica.